Hola Alex,

Les etiquetes Wikidata no s'han d'eliminar. El nom que apareix allí pareix correcte: Església de Sant Jeroni d'Alfarrasí. D'altra banda, encara que no et parega correcte el nom, l'etiqueta que enllaça a Wikidata és vàlida (https://wiki.openstreetmap.org/wiki/Key:wikidata) i, per això no s'ha d'eliminar. Si consideres que Wikidata conté informació incorrecta, serà millor corregir-la allí i no eliminar l'enllaç que disposem en OSM.

És genial que estigues corregint noms incorrectes d'alguns elements, però eliminar eixa etiqueta no és correcte i algun altre revisor d'OSM podria considerar-ho vandalisme.

Sí que és correcte corregir l'enllaç de la Wikipedia als articles en català si estan disponibles ja que este municipi pertany als municipis de predomini lingüístic valencià i la wiki d'OSM recomana afegir estos enllaços en l'idioma propi local.

Ja he recuperat l'enllaç de Wikidata de l'Església de Sant Jeroni.

Si disposes de Telegram, et convide que busques els grups "Comunitat valenciana d'OpenStreetMap" i "Comunitat en català d'OpenStreetMap" i que t'hi unisques. Allí podràs preguntar qualsevol dubte que et sorgisca.

Salutacions cordials,
Jordi